Source: https://www.obecbadin.sk/oznamy-/mid/282299/md0/10/md1/2019/.html
Timestamp: 2019-09-21 18:03:54+00:00

Document:
Urbárska spoločnosť obce Badín
Deň otvorených dverí Badínskeho pralesa
Pozývame občanov obce na Deň otvorených dverí Badínskeho pralesa, ktorý sa uskutoční dňa 12.10.2019.
Záujemcov o návštevu pralesa upozorňujeme, že tento rok v zmysle požiadavky CHKO Poľana dochádza k organizačnej zmene a to v obmedzení kapacity počtu návštev. Z dôvodu zabezpečenia kvalitného odborného výkladu a samotnej prehliadky budú realizované 2 vstupy po 40 osôb. Odchod autobusu z lomu nad dedinou je o 9,00 hod. a o 11,00 hod.
Návštevníci, ktorí majú záujem zúčastniť sa tohtoročného podujatia, sa musia prihlásiť osobne, mailom, alebo telefonicky na obecnom úrade najneskôr do 11.10.2019. Po zaregistrovaní si záujemcovia prevezmú vstupenky priamo na obecnom úrade. So vstupenkami sa preukážu pri vstupe do autobusu. Po naplnení kapacity 80 účastníkov bude registrácia ukončená!
XIV. Oblastná výstava drobných zvierat
Slovenský zväz chovateľov ZO - BADÍN
Vás srdečne pozýva na XIV. OBLASTNÚ VÝSTAVU DROBNÝCH ZVIERAT -
králiky, holuby, hydina.
Súčasťou výstavy je aj XV. klubová výstava Anglických strakáčov,
rozšírená o expozície – morčatá, ovce - kozy.
Výstava sa bude konať v areáli starej základnej školy v Badíne.
Piatok 27. 9. 2019 od 14:00 – do 18:00 hod.
Sobota 28. 9. 2019 od 9:00 – do 18:00 hod.
Nedeľa 29. 9. 2019 od 9:00 – do 13:00 hod.
Všetko je spojené s predajom.
ZO SZZ v Badíne Vás srdečne pozýva na:
-VÝSTAVU OVOCIA, ZELENINY a KVETOV
Budú hodnotené nasledovné kategórie: najkrajšie jablko, hruška, hrozno, kolekcia zeleniny a najkrajší aranžmán kvetov.
- V. ročník súťaže o najlepší zákusok , tento rok CUKETOVÝ
-vyhodnotenie súťaže o najkrajšiu predzáhradku a najkrajší kvetinový balkón alebo priečelie.
Dňa 21.9.2019 od 1300 do 1900 hod. v budove novej školy
Zber exponátov: 20.9.2019 od 1500 do 1800 hod.
Zber exponátov a zákuskov: 21.9.2019 od 900 do 1100 hod.
ODOVZDANIE CIEN BUDE PO UKONČENÍ VÝSTAVY O 19 .00 HOD. V SOBOTU.
Vstupné na výstavu je dobrovoľné.
Prevádzka posilňovne
oznamujeme Vám, že od 11. septembra 2019 bude otvorená posilňovňa v obecnej budove v areáli Starej školy na ulici SNP.
Prevádzková doba bude streda a piatok v čase od 17.00 : 19.00 hod.
Cena: 1,- € / vstup
Bližšie informácie Vám poskytneme na obecnom úrade.
od 02. septembra 2019 sa opäť začína cvičiť joga a to každý pondelok o 17-tej hodine v Športovej hale v Badíne.
oznamujeme Vám, že od pondelka 02.septembra 2019 bude Stravovacie zariadenie Skalica opäť variť. Obec bude zabezpečovať rozvoz obedov pre našich dôchodcov. Bližšie informácie Vám radi podáme na obecnom úrade, alebo na tel. čísle 048/4182092. Cena stravného lístka pre dôchodcov je 3,- €.
(326 kB)23.09.-27.09.2019
Oznámenie prerokovania návrhu územnoplánovacej dokumentácie Územný plán obce Badín, Zmeny a doplnky č. 3
Textová a grafická časť dokumentácie je zverejnená na webovej stránke obce Badín www.obecbadin.sk v časti Elektronická úradná tabuľa.
(224.8 kB)Oznámenie prerokovania návrhu územnoplánovacej dokumentácie k ÚPN obce Badín, Zmeny a doplnky č. 3
Vyhlásenie súťaže o najkrajšiu predzáhradku
Obec Badín a ZO SZZ vyhlasujú
súťaž o najkrajší balkón, predzáhradku, dvor a skalku.
Termín fotografovania si určí a nahlási na obecnom úrade do 16.septembra 2019 každý majiteľ sám, podľa rozkvetu alebo rastu jednotlivých rastlín, prípadne si výzdobu sám odfotí a fotku pošle na e-mail: badin@obecbadin.sk v termíne do 16. septembra 2019.
Vyhodnotenie súťaže bude hlasovaním občanov na výstave ovocia, zeleniny a kvetov 21. septembra 2019.
Prvé tri miesta budú ohodnotené hodnotnými cenami.
Veríme, že sa do súťaže zapojíte a budete prezentovať kvetinovú výzdobu vášho domu a jeho okolia.
(768.5 kB)predzahr.letak 2019_1.pdf
Ambulancia všeobecného lekára začína ordinovať!
od stredy 12.06.2019 bude ordinovať na zdravotnom stredisku v Badíne MUDr. Hromádka a to nasledovne:
Pondelok, utorok, štvrtok od 8,00 do 12,00 hod. vyšetrenie pacientov
streda od 12,00 do 16,00 hod. vyšetrenie pacientov
v piatok neordinuje
Kontakt na MUDr. Hromádku: tel. č. 0910 552 030, e-mail: ambulanciabadin@gmail.com
Postup pri zmene všeobecného lekára podľa platnej legislatívy zákon č. 576/2004 je nasledovný:
1/ Pacient vyplní žiadosť o odstúpenie od zmluvy so svojim doterajším všeobecným lekárom (viď príloha), ktorú mu doručí osobne, poštou alebo ju môže vypísať aj u nás v ordinácii, ak už za svojim lekárom ísť nechce a my mu ju doručíme. Poznámka: Zmeniť všeobecného lekára môže pacient najskôr 6 mesiacov od kedy sa u neho zaregistroval.
2/ Podpíše dohodu o poskytovaní zdravotnej starostlivosti s novým všeobecným lekárom, ktorý si na základe toho vyžiada zdravotnú dokumentáciu od pôvodného všeobecného lekára (zo zákona ju lekár totiž pacientovi nemusí a ani by nemal dať, ale musí ju do 7 dní odoslať novému lekárovi).
Pacientom nového všeobecného lekára sa pacient stáva k 1. dňu nasledujúceho kalendárneho mesiaca po podpise zmluvy o poskytovaní zdrav. starostlivosti, do tej doby pacientovi bohužiaľ zdravotnú starostlivosť zabezpečuje pôvodný všeobecný lekár (riešenie akútnych problémov, predpis receptov, žiadanky...)
Napríklad ak sa registrujete 20.6. do konca júna ste pacientom pôvodného obvodného lekára a od 1.7. ste pacientom nového lekára. Ak sa registrujete 1.7., tak sa pacientom nového lekára stávate až 1.8... Výnimkou sú pacienti, ktorí doteraz nemali všeobecného lekára.
(15.9 kB)odstupenie_od_dohody_vzor.pdf
(182.2 kB)ziadost o odovzdanie dokumentacie.pdf
(115.3 kB)dohoda o poskytovani zdrav.starostlivosti.jpg
Straty a nálezy - Rozprávkový les
ak si Vaše deti zabudli na Rozprávkovom lese nejaké veci (šiltovky, bundy, ...) vyzdvihnúť si ich môžete na Obecnom úrade v Badíne v čase od 7,30 - 16,00 hod., v stredu od 7,30 - 17,00 hod.
Výzva a upozornenie - zaburinenie
Okresný úrad Banská Bystrica, pozemkový a lesný odbor
každého vlastníka, nájomcu a správcu poľnohospodárskej pôdy, aby zabezpečil základnú starostlivosť o poľnohospodársku pôdu ako to ustanovuje § 3 zákona. Konkrétne - každý vlastník, nájomca a správca poľnohospodárskej pôdy je povinný:
vykonávať agrotechnické opatrenia zamerané na ochranu a zachovanie kvalitatívnych vlastností poľnohospodárskej pôdy a na ochranu pred jej poškodením a degradáciou,
predchádzať výskytu a šíreniu burín na neobrábaných pozemkoch,
zabezpečiť využívanie poľnohospodárskej pôdy tak, aby nebola ohrozená ekologická stabilita územia a bola zachovaná funkčná spätosť prírodných procesov v krajinnom prostredí,
usporiadať a zosúladiť poľnohospodársky druh pozemku s jeho evidenciou v katastri.
Ten, kto svojou nečinnosťou spôsobí zaburinenie poľnohospodárskeho pozemku, alebo nepoľnohospodárskeho pozemku v blízkosti poľnohospodárskeho pozemku, prípadne nesplní povinnosť uloženú orgánom ochrany poľnohospodárskej pôdy dopustí sa priestupku (fyzická osoba) alebo správneho deliktu (právnická osoba alebo fyzická osoba - podnikateľ) podľa § 25 a § 26 zákona č. 220/2004 Z. z. o ochrane a využívaní poľnohospodárskej pôdy v znení neskorších predpisov.
V roku 2019 budú kontroly zabezpečenia starostlivosti o poľnohospodársku pôdu vykonávané podľa harmonogramu v jarných a letných mesiacoch. V zmysle právnych predpisov budú za porušovanie § 3 zákona vyvodzované dôsledky.
ZŠ s MŠ Badín hľadá asistenta učiteľa, učiteľa pre primárne vzdelávanie, učiteľa pre predprimárne vzdelávanie, učiteľa pre nižšie stredné vzdelávanie – matematika / informatika. Viac informácií nájdete v priloženom súbore:
(209.8 kB)Výberové konanie 2019 20.pdf
eKasa - upozornenie podnikateľom
Vážení občania, podnikatelia,
Finančná správa upozorňuje podnikateľov, ktorí evidujú tržbu v registračných pokladniciach, aby požiadali o pridelenie kódu pokladnice eKasa klient čo najskôr. Viac sa dočítate v priložených dokumentoch:
(294.3 kB)2019.04.26_TS_eKasa.pdf
(602.5 kB)TAXANA plagát_výzva na podávanie žiadostí_eKASA_na výšku.pdf
Rozhodnutia k dani z nehnuteľnosti, za komunálny odpad a platenie poplatku za hroby
rozhodnutia k dani z nehnuteľnosti a za komunálny odpad si môžete prevziať na obecnom úrade v Badíne v čase 7,30 - 16,00 hod., v stredu 7,30 - 17,00 hod.
Ďalej Vám oznamujeme, že je možné platiť za hrobové miesta na cintoríne v Badíne.
Poplatok ostal nezmenený:
za jednohrob 16,60 € na 10 rokov,
za dvojhrob 33,20 € na 10 rokov,
za trojhrob 49,80 € na 10 rokov.
Zberné miesto - zmena otváracích hodín
zberné miesto bude od mája otvorené:
v stredu od 15,00 - 18,00 hod.
v piatok od 15,00 - 18,00 hod.
v sobotu od 9,00 - 14,00 hod.
Všetci športoví nadšenci zbystrite pozornosť!
Tenisový kurt je opäť v prevádzke. Denne od 8.00 do 20.00 hod.
Rezervácie a bližšie informácie - 0905 332 140 (Anka Blanáriková).
Dobrovoľný príspevok - 1hod = 1€
Wimbledonská tráva to síce nie je, napriek tomu si príďte otestovať tenisové zručnosti.
ak máte radi hru šach, môžete sa zúčastniť šachového turnaja. Bližšie info:
Ponuka práce - Poľnohospodárske družstvo
Poľnohospodárske družstvo v Badíne hľadá pracovníka na pozíciu dojič, dojička.
Jedná sa o prácu na dobu neurčitú, mzda 800 - 1000,- € brutto, ponúkajú aj možnosť ubytovania.
Bližšie informácie Vám poskytne Ing. Haško, predseda družstva na tel. č. 0917 192 700.
Jarné vypaľovanie trávy a ochrana lesov pred požiarmi
Okresné riaditeľstvo Hasičského a záchranného zboru v Banskej Bystrici Vám vzhľadom na zvýšený počet výjazdov súvisiacich s likvidáciou požiarov trávnatých porastov dáva do pozornosti nasledovné :
V roku 2018 vzniklo v okrese Banská Bystrica 142 požiarov, ktorých následkom došlo k priamym škodám vo výške 572 455 Eur. V porovnaní s rokom 2017 vzniklo o 6 požiarov menej, ale výška škôd bola vyššia o 9 355 Eur.
Z analýzy požiarovosti vyplýva, že najpočetnejšou skupinou požiarov je súkromné vlastníctvo, kde vzniklo 65 požiarov a výška škôd bola 406 140 Eur. V 35 prípadoch sa jednalo o vlastníctvo obchodných spoločností so škodou 150 940 Eur. Ďalej nasleduje nezistené vlastníctvo 30 prípadov so škodou 3 355 Eur. Najčastejšími príčinami vzniku požiarov bola nedbalosť a neopatrnosť dospelých celkove 35 požiarov, prevádzkovo-technické poruchy celkove 29 požiarov a úmyselné zapálenie celkove 22 požiarov.
Okresné riaditeľstvo Hasičského a záchranného zboru v Banskej Bystrici Vás v súvislosti so zabezpečovaním ochrany lesov pred požiarmi a jarným vypaľovaním trávy chce upozorniť na dodržiavanie povinností vyplývajúcich z § 8 písm. a), b), c) a § 14 ods.1 písm. n) a ods.2 zákona č. 314/2001 Z. z. o ochrane pred požiarmi v znení neskorších predpisov. Práve tento zákon upravuje povinnosti právnických osôb, fyzických osôb podnikateľov a fyzických osôb v súvislosti s danou problematikou. Veľmi dôležitá je povinnosť fyzických osôb „zabezpečovať plnenie opatrení v súvislosti s ochranou lesov pred požiarmi, ktoré sú v jej vlastníctve, správe alebo v užívaní“, a to najmä dodržiavaním zásad protipožiarnej bezpečnosti v čase zvýšeného nebezpečenstva vzniku požiarov, t.j. v jarnom a suchom období.
Keďže každý zákon nám niečo prikazuje a niečo zakazuje, nie je to inak ani v tomto prípade. Zákon č. 314/2001 Z. z. o ochrane pred požiarmi v znení neskorších predpisov fyzickým osobám zakazuje :
Fajčiť alebo používať otvorený plameň na miestach so zvýšeným nebezpečenstvom vzniku požiaru.
Vykonávať činnosti, na ktorých výkon nemá osobitné oprávnenie alebo odbornú spôsobilosť, ktoré sa z hľadiska protipožiarnej bezpečnosti vyžadujú na ich vykonávanie.
Poškodzovať, zneužívať alebo sťažovať prístup k požiarnym zariadeniam alebo k vecným prostriedkom na ochranu pred požiarmi a k uzáverom rozvodných zariadení najmä elektrickej energie, plynu alebo vody.
Porušenie tohto zákazu je možné podľa § 61 zákona č. 314/2001 Z. z. o ochrane pred požiarmi v znení neskorších predpisov postihnúť pokutou pre fyzické osoby vo výške 331 € a pre právnické osoby alebo fyzické osoby – podnikateľov podľa § 59 zákona č. 314/2001 Z. z. vo výške 16 596 € , podľa § 62 citovaného zákona je možné uložiť blokovú pokutu za priestupok na úseku ochrany pred požiarmi fyzickej osobe do 100 €.
Vzhľadom na uvedené, Vás žiadame o rešpektovanie zákazu vypaľovania suchej trávy pri práci v záhradách a v prírodnom prostredí. Zásahy pri požiaroch vzniknutých z vypaľovania suchých tráv, môžu blokovať príslušníkov Hasičského a záchranného zboru v čase, keď by ich pomoc bola naozaj potrebná napríklad pri dopravnej nehode, technickom zásahu, či pri inej zásahovej činnosti.
Zároveň upozorňujeme na povinnosť poskytnúť osobnú a vecnú pomoc pri zdolávaní požiarov podľa § 46 a § 47 zákona č. 314/2001 Z. z. o ochrane pred požiarmi v znení neskorších predpisov.
Je potrebné si uvedomiť, že šírenie lesných požiarov je veľmi intenzívne a ich likvidácia je často krát vzhľadom na neprístupnosť terénu veľmi zdĺhavá na čas a náročná na sily a prostriedky. Žiadame preto všetkých spoluobčanov, aby svojim ľahkovážnym správaním nevytvárali predpoklady pre vznik lesných požiarov.
MUDr. Alexa - Dôležitý oznam
MUDr. Alexa nebude ordinovať ani v pondelok 04. marca 2019. Zastupovať ho bude MUDr. Arvensisová, Podháj 55, Banská Bystrica. Ordinovať začne od utorka 05. marca 2019 v budove Polikliniky v Banskej Bystrici.
Telefonický kontakt na MUDr. Alexu ostáva nezmenený - 048/ 41 82 613
(361.4 kB)Výpočet úrovne vytriedenia komunálnych odpadov
od 4. marca 2019 bude obec Badín každý pondelok a utorok vykonávať zber konárov, tak ako v minulých rokoch. V prípade záujmu občanov je možné konáre štiepkovať aj priamo pri rodinných domoch. Požiadavku na štiepkovanie je potrebné vopred nahlásiť na obecnom úrade.
V zmysle § 37 ods. 2 písm. b) bod 1 zákona č. 39/2007 Z.z. je povinnosťou vlastníkov, držiteľov, fyzických osôb - podnikateľov, právnických osôb vo veterinárnej oblasti zabezpečiť na svoje náklady identifikáciu a registráciu zvierat podľa osobitných predpisov v zmysle Vyhlášky MPRV SR č. 104/2017 Z.z. o identifikácii a registrácii ošípaných. Žiadosť o registráciu nového chovu potvrdzuje Regionálna veterinárna a potravinová správa Banská Bystrica.
Kontakt pre registráciu chovu hospodárskeho zvieraťa:
Regionálna veterinárna a potravinová správa Banská Bystrica, Skuteckého 19, 975 90 Banská Bystrica, tel.č. 048/4125602, e-mail: Sekretariat.BB@svps.sk.
(571.9 kB)info na web grafické znázornenie - registrácia chovov s 1 ošípanou na domácu spotrebu.pptx
(56.7 kB)info na web - 1 ošípaná.docx
(274.9 kB)Predchádzanie vzniku požiaru - článok.pdf
(112.7 kB)Oznamenie_ Navrh_UPN_obce_Badin_ Zmeny_a_doplnky_č_2.pdf
sobota 9,00 - 14,00 hod.
predchádzať tomu, aby pes útočil, alebo iným spôsobom ohrozoval človeka alebo zvieratá,
zabraňovať vzniku škôd na majetku, prírode a životnom prostredí, ktoré by pes mohol spôsobiť.
Taktiež upozorňujeme, že za psa vždy zodpovedá držiteľ psa, alebo osoba, ktorá psa vedie, alebo nad psom vykonáva dohľad.
Dostali ste pozvánku či informačný leták na prezentačnú akciu, predajnú akciu, labužnícku show, výhodné nákupy, príjemné posedenie, bezplatnú večeru, či neodolateľný výlet, kde zároveň získavate darček zadarmo.
Poraďte sa s príbuznými, preverte si údaje na pozvánke o organizátorovi a jeho ponuke na internete alebo na Slovenskej obchodnej inšpekcii. Ak máte pochybnosti, na ponuku radšej nereagujte.
Nekupujte tovar len preto, že je zľavnený.
Neodovzdávajte svoje osobné doklady organizátorom.
Ak si niečo kúpite, vždy trvajte na vystavení potvrdenia o kúpe tovaru.
Nesúhlaste s možnosťou odvozu do banky alebo bydliska za účelom vyplatenia peňazí alebo zálohy za tovar.
Pozorne si prečítajte všetky dokumenty, ktoré podpisujete.
Ak ste nútení ku kúpe tovaru, je obmedzovaná Vaša osobná sloboda, ak by vám bolo bránené v odchode z akcie, alebo by ste pociťovali nátlak či vyhrážanie, kontaktujte políciu na čísle 158.
Majte na pamäti, že od zmluvy môžete bez udania dôvodu do 7 dní odstúpiť, potrebujete však potvrdenie o zaplatení alebo zmluvu o úvere. Odstúpenie od zmluvy pošlite predajcovi doporučenou poštou a tovar radšej poistite, peniaze vám musia byť vrátené do 15 dní od odstúpenia od zmluvy. Vzory o odstúpení uzatvorených zmlúv nájdete na www.forumseniorov.sk.
Dôležité kontakty: Slovenská obchodná inšpekcia: 02/58272132 (kl. 117,125,130,159); Mestská polícia: 159; číslo tiesňového volania: 112; Ministerstvo spravodlivosti SR, Župné námestie 13, 813 11 Bratislava: 02/59353135; Fórum pre pomoc starším, bezplatná krízová linka pre pomoc starším: 0800 172 500.
Cudzia osoba Vám zavolá na pevnú linku alebo mobil, predstaví sa ako Váš príbuzný (napr. syn, vnuk, dcéra, brat) a žiada o finančnú pomoc. Neskôr Vám opäť zavolá, že pre peniaze nemôže prísť osobne a poprosí Vás, aby ste peniaze odovzdali jeho sekretárke, kamarátovi či inej osobe.
Čo najskôr si overte, či naozaj volal Váš príbuzný, obratom mu zavolajte, ak nevolal, kontaktujte políciu na čísle 158.
Nikdy nedávajte peniaze osobe, ktorú nepoznáte, ani keď Vám tvrdí, že ju poslal Váš príbuzný, môže ísť o podvodníka.
Niekto Vás osloví na ulici, že nie je tunajší, milo Vás poprosí, aby ste mu ukázali cestu do nemocnice, následne Vás úpenlivo prosí, aby ste mu požičali peniaze na zaplatenie operácie pre jeho známeho alebo príbuzného, ktorý mal ťažkú nehodu a leží v nemocnici vo vážnom stave. Ako zálohu Vám ponúkne peniaze v inej mene.
Nikdy nepristupujte na takúto požiadavku, vyhýbajte sa komunikácii s týmito osobami, nesadajte do ich auta, nevpúšťajte ich do svojich príbytkov a čo najskôr kontaktujte políciu na čísle 158.
Vždy majte na pamäti, že zdravotná pomoc v Slovenskej republike sa poskytuje každému bezplatne.
Cudzia osoba Vám zazvoní pri dverách, predstaví sa ako pracovník istej spoločnosti a tvrdí, že Vám prišiel odovzdať výhru alebo Vám niekto telefonicky oznámi, že ste sa stali výhercom.
Nikdy nevpúšťajte takéto osoby do svojich príbytkov, nerozprávajte sa s nimi, neprejavte záujem o vyplatenie výhry, nevyberajte peniaze pred nimi a kontaktujte políciu na čísle 158.
Cez telefón nikdy neposkytujte žiadne údaje, svoje osobné údaje, či údaje o rodinných pomeroch.
Majte na pamäti, že žiadna spoločnosť nevypláca peňažné výhry v hotovosti prostredníctvom svojich zamestnancov, či iných osôb alebo prostredníctvom telefonátov.
Niekto Vám zazvoní pri dverách a prestaví sa ako pracovník plynární, elektrární, vodární, či iných spoločností a tvrdí, že prišiel odpísať stav plynomeru, vodomeru alebo elektromeru alebo Vám prišiel vyplatiť preplatok či inkasovať nedoplatok.
Nevpúšťajte takéto osoby do svojich príbytkov, pokiaľ si nie ste istí, že ide o skutočných zamestnancov spoločností. Snažte sa overiť túto skutočnosť u ich zamestnávateľa, či na obecnom úrade alebo požiadajte svojho suseda či príbuzného, aby bol prítomný pri vstupe takejto osoby do Vášho príbytku.
Ak máte podozrenie, že môže ísť o podvodníkov, neotvárajte a kontaktujte políciu na čísle 158.
Majte na pamäti, že zástupcovia týchto spoločností vykonávajú odpočty pokiaľ možno z verejne dostupného miesta alebo zo spoločných priestorov v bytových domoch a preplatky či nedoplatky nikdy neinkasujú v hotovosti prostredníctvom svojich zamestnancov či iných osôb.
Niekto Vám zazvoní pri dverách a ponúka na predaj rôzny tovar za výhodné zľavy (napr. hrnce, nože, deky, stavebné náradie).
Nevpúšťajte neznáme osoby do svojich príbytkov, ak máte podozrenie, že ide o podvodníkov kontaktujte políciu na čísle 158.
Majte na pamäti, že tovar, ktorý Vám ponúkajú neznáme osoby priamo vo Vašom obydlí za výrazné zľavy, môže byť nekvalitný a nefunkčný. Taktiež môže ísť o podvodníkov, ktorí Vás navštívili s úmyslom ukradnúť Vaše úspory alebo iné cennosti.
Vážení seniori, ak sa Vám stane niektorá z popísaných udalostí, buďte veľmi obozretní. nevpúšťajte neznáme osoby do svojich príbytkov, nevyberaJte pred nimi peniaze. snažte SA zapamätať SI čo najviac informácií k popisu podozrivých osôb, k motorovému vozidlu, na ktorom sa pohybovali, najmä evidenčné číslo, typ a farbu, ako aj iné informácie, ktoré pomôžu polícii pri pátraní po podvodníkoch a zlodejoch,ktorí sa VáS Snažili oklamať alebo okradnúť.
ĎAKUJEME SPONZOROM OBECNÝCH AKCIÍ V ROKU 2018
Separujeme KOVY - nové nádoby
od dnešného dňa t. j. od 19. mája 2017 sú v obci pridané červené nádoby na triedený zber - KOVY, do ktorých sa zbierajú:
kovové výrobky a súčiastky,
Nadrozmerný kovový odpad je potrebné odviesť na zberné miesto na Laurínskej ulici.
Nádoby na KOVY sú umiestnené:
pri Telocvični, Tajovského ul.
pri bytovkách, Družstevná ul.
pri stravovacom zariadení Skalica, Sládkovičova ul.
pri pohostinstve, ul. SNP
na zbernom mieste, Laurínska ul.
Ponáhľajte sa domov radšej pomaly
každú stredu o 18,00 hod. sa v športovej hale v Badíne cvičí PILATES.
Je potrebné si priniesť karimatku a dobrú náladu.
Zmena otváracích hodín - Zberné miesto
Zodpvedný: Ján Koska
Vykurovacie obdobie a používanie palivových spotrebičov - upozornenie
(355.5 kB)Upozornenie-komíny.pdf
Výzva krajského riaditeľstva PZ v Banskej Bystrici
(324.6 kB)Upozornenie.pdf
Upozornenie - zber komunálneho odpadu
upozorňujeme Vás, že zber domového komunálneho odpadu začína už od 7,00 hod. ráno. V deň zberu musia byť zberné nádoby vyložené na hranici pozemku a miestnej komunikácie, aby nedochádzalo k nevyvezeniu Vašich zberných nádob. Upozorňujeme a prosíme Vás, aby ste tieto nádoby vykladali včas!
v sobotu 02.júla 2016 sa na dvore obecného úradu Badín našli kľúče. Bližšie informácie Vám poskytneme na obecnom úrade.
Zberné miesto - zmena otváracích hodín + zber plastov v 2. polroku 2016
od 1. júla 2016 bude zmena otváracích hodín zberného miesta v Badíne a to nasledovne:
streda 15,00 - 18,00 hod.
Zber plastov bude vykonávaný v termínoch:
7. júla, 4. augusta, 1. septembra, 29. septembra, 27. októbra, 24. novembra a 22. decembra 2016
Zvýšený výskyt medveďa hnedého - UPOZORNENIE
upozorňujeme Vás, že v katastri našej obce bol v minulých dňoch zaznamenaný zvýšený výskyt medveďa hnedého, najmä v lokalitách Farská hora, Kejda, Tuškovce a Starý háj.
Žiadame občanov, aby v uvedených lokalitách zvýšili opatrnosť a nepohybovali sa na týchto miestach.
Oznam - stratené kľúče od auta
v stredu 11.05.2016 sa našli na lesnej ceste nad pralesom kľúče od auta. V prípade, že ste ich stratili, sú na obecnom úrade v Badíne.
chcete byť informovaní o kultúrnych, športových akciách, oznamoch? Zaregistrujte sa.
Upozornenie a výzva - zaburinenie
Okresný úrad Banská Bystrica, pozemkový a lesný odbor upozorňuje a vyzýva každého vlastníka, nájomcu a správcu poľnohospodárskej pôdy, aby zabezpečil základnú starostlivosť o poľnohospodársku pôdu ako to ustanovuje § 3 zákona č. 220/2004 Z. z. o ochrane a využívaní poľnohospodárskej pôdy v znení neskorších predpisov.
Ten, kto svojou nečinnosťou spôsobí zaburinenie poľnohospodárskeho pozemku, alebo nepoľnohospodárskeho pozemku v blízkosti poľnohospodárskeho pozemku, prípadne si nesplní povinnosť uloženú orgánom ochrany poľnohospodárskej pôdy, dopustí sa priestupku, alebo správneho deliktu.
V roku 2016 budú kontroly zabezpečenia starostlivosti o poľnohospodársku pôdu vykonávané podľa vypracovaného harmonogramu v jarných a letných mesiacoch. V zmysle právnych predpisov budú za porušovanie § 3 vyvodzované dôsledky.
(238.7 kB)výzva - zaburinenie.pdf
Havarijný stav lesnej cesty - upozornenie
upozorňujeme Vás na havarijný stav lesnej cesta Starý Háj, ktorý vznikol v dôsledku výkopových prác v päte násypového svahu uvedenej cesty. Vznikli pozdĺžne a priečne trhliny na vozovke v dĺžke cca 40 m.
Vzhľadom na havrijný stav Vás žiadame o dodržiavanie dopravného značenia - zákaz vjazdu všetkých vozidiel, aby sa predišlo možnému zosuvu cesty.
Jarné vypaľovanie trávy
v súvislosti so zabezpečovaním ochrany lesov pred požiarmi a jarným vypaľovaním trávy, Vás chceme upozorniť na dodržiavanie povinností vyplývajúch z § 8 písm. a/, b/, c/ a § 14 ods.1 písm. n/ a ods. 2 zákona NR SR č. 314/2001 Z. z. o ochrane pred požiarmi v znení neskorších predpisov, kde práve tento zákon upravuje aj dodržiavanie zásad protipožiarnej bezpečnosti v čase zvýšeného nebezpečenstva vzniku požiarov, t. j. v jarnom a suchom období.
Porušenie tohto zákazu je možné postihnúť pokutou vo výške 331 € pre fyzické osoby a 16 596 € pre právnické osoby.
Prečítajte si upozornenie:
(444.2 kB)požiar-upozornenie.pdf
Ako správne nakladať s odpadom a pravidlá a podmienky zberu odpadov
pripomíname ako správne nakladať s odpadom a pravidlá a podmienky zberu odpadov v obci Badín:
Servis plynových zariadení a komínov
Nezabudnite na pravidelný servis plynových zariadení a komínov - ide o bezpečnosť vášho domova!
(527.9 kB)Servis plynových zariadení a komínov.pdf
6273401

References: § 3
 § 25
 § 26
 § 3
 § 8
 § 14
 § 61
 § 59
 § 62
 § 46
 § 47
 § 37
 § 3
 § 3
 § 8
 § 14